open-index/open-wikipedia-markdown huggingface dataset:
გიორგიწმინდა (საგარეჯოს მუნიციპალიტეტი)

**გიორგიწმინდა** — სოფელი საქართველოში, საგარეჯოს მუნიციპალიტეტში (კახეთის მხარე), გიორგიწმინდის ადმინისტრაციული ერთეულის ცენტრი (სოფლები: ანთოკი, მარიამჯვარი, ქვემო სამგორი). 

მდებარეობს გომბორის ქედის სამხრეთ მთისწინეთში, მდინარე წიფლისხევის (ივრის მარცხენა შენაკადი) მარცხენა მხარეს, ზღვის დონიდან 720 მ. საგარეჯოდან 5 კმ.

## ისტორია
წერილობით წყაროებში სოფელი პირველად XIV საუკუნეში იხსენიება. იგი დავითგარეჯს ეკუთვნოდა. თემურლენგის მრავალგზის შემოსევების შედეგად, დავითგარეჯის სამონასტრო ცხოვრება მოიშალა და მისი კუთვნილი სოფლები, მათ შორის გიორგიწმინდაც, საქართველოს მეფემ ალექსანდრე I-მა დიდმა 1424 წელს მცხეთის სვეტიცხოვლის საპატრიარქო ეკლესიას შესწირა. 1589 წელს გიორგიწმინდა კვლავ დავითგარეჯს დაუბრუნდა. მოგვიანებით აქ მამულები თოხლიაურელმა თავადებმა ჩერქეზიშვილებმა შეიძინეს. XVIII საუკუნეში სოფელში თავისი ყმა-ხელოსნები ჰყავდა სამეფო კარს. ერეკლე II-ის ბრძანებით გიორგიწმინდაში სამშენებლო სამუშაოები უწარმოებიათ. ამას მოწმობს სოფელში მდგარი ერთ-ერთი კოშკის შესასვლელის თავზე ამოკვეთილი წარწერა. 

ამჟამინდელი გიორგიწმინდა უბნებად არის დაყოფილი. უბნების სახელწოდება აქ მცხოვრები ძირითადი გვარებიდან მიმდინარეობს: გულისაანი, დიღმელაანი, კევლიაანი, მარიდაანი, მეკოკიაანი, ჭიაბერიაანი. 

გიორგიწმინდის მეურნეობაში წამყვანია მიწათმოქმედება, ჭარბობს მემინდვრეობა. უმთავრესად ითესება ხორბალი, სიმინდი. მისდევენ მევენახეობასაც. მეცხოველეობაში ჭარბობს მსხვილფეხა, რქოსანი საქონელი. ცხვარი ადრე შეძლებულ კომლებს ჰყავდათ.

## დემოგრაფია
2014 წლის აღწერის მონაცემებით სოფელში ცხოვრობს 2307 ადამიანი.

## ღირსშესანიშნაობანი
სოფელში, ერთმანეთისგან ოციოდე მეტრის დაშორებით დგას XVIII საუკუნის II ნახევრის  რიყის ქვით ნაგები ორი ცილინდრული კოშკი, მათ შორის კი — სოფელში დგას ქართული ხუროთმოძღვრების ძეგლი — დარბაზული ეკლესია. ეკლესიის სამხრეთ შესასვლელის თავზე ამოკვეთილი წარწერიდან ჩანს, რომ ეკლესია საკუთარი სახსრებით აუგია მღვდელ ივანე კევლიშვილს 1800 წელს (ეკლესია რესტავრირებულია 2010 წელს).

Mother of God Church, Giorgitsminda 1.jpg|მინი|ღვთისმშობლის ეკლესია
Mother of God Church of Giorgitsminda, Tower 1.jpg|მინი|მრგვალი კოშკი
Mother of God Church of Giorgitsminda, Tower 2.jpg|მინი|მრგვალი კოშკი

## იხილეთ აგრეთვე
* გიორგიწმინდის სამაროვანი
* გიორგიწმინდის ღვთისმშობლის პირველი ეკლესია
* გიორგიწმინდის ღვთისმშობლის მეორე ეკლესია
* გიორგიწმინდის ღვთისმშობლის მესამე ეკლესია
* გიორგიწმინდის წმინდა გიორგის მეორე ეკლესია

## ლიტერატურა
*
**ბერიძე ვ.,* XVI–XVII საუკუნეების ქართული ხუროთმოძღვრება, თბ., 1983 
**ზაქარაია პ.,* კახეთის საფორტიფიკაციო ნაგებობანი, თბ., 1962

## სქოლიო
კატეგორია:საგარეჯოს მუნიციპალიტეტის სოფლები
The House of Blue Light

***The House of Blue Light*** — Deep Purple-ის მეთორმეტე სტუდიური ალბომი, გამოცემული 1987 წელს. ეს არის მეორე ალბომი, რომელიც ჩაწერილი იქნა ჯგუფის Mk II შემადგენლობით.

ალბომის იქმნებოდა რთული პროცესის გავლით და რიჩი ბლეკმორის თქმით, მასალის დიდ ნაწილს რამდენიმეჯერ ჩაწერა დასჭირდა: „ალბომს რომ გადავხედოთ, მასზე რამდენიმე კარგი სიმღერა არის, მაგრამ მთლიანობაში მას რაღაც აკლია. ჯგუფის სულს ვერ იგრძნობთ, თქვენ უსმენთ ან ხედავთ ხუთ პროფესიონალს, რომელიც თავის საქმეს კარგად აკეთებს, მაგრამ ეს უფრო ფეხბურთის გუნდს ჰგავს, ეს უმოქმედოა. თითქოს თერთმეტი სუპერვარსკვლავი თამაშობს ერთ მოედანზე, მაგრამ არ არის ერთმანეთთან დაკავშირებული სულიერად ან გულით“.

ორიგინალური გამოცემის რამდენიმე სიმღერა უფრო მოკლეა, ვიდრე კომპაქტ დისკის ვარიანტში. 1999 წლის კომპაქტ დისკის შედგენაში გამოყენებული იქნა ორიგინალური ფირები, ასე რომ მისი ხანგრძლივობა ახლოს არის კომპაქტ დისკთან.

## სიმღერების სია
## პერსონალი 
* იენ გილანი - ვოკალი, ჰარმონიკა, კონგა
* რიჩი ბლეკმორი   - გიტარა
* ჯონ ლორდი - ორგანი, კლავიშები
* როჯერ გლოვერი - ბას-გიტარა, სინთეზატორი
* იენ პეისი - დასარტყმელი საკრავები

## ჩარტები
;ალბომი

;სინგლები

## სერტიფიცირებები 
## სქოლიო 
კატეგორია:Deep Purple-ის ალბომები
კატეგორია:1987 წლის ალბომები
კატეგორია:Polydor Records-ის ალბომები
კატეგორია:Mercury Records-ის ალბომები
კატეგორია:ალბომები როჯერ გლოვერის პროდიუსერობით
Burn (ალბომი)

***Burn*** — მძიმე როკ ჯგუფ Deep Purple-ს მერვე სტუდიური ალბომი, რომელიც გამოვიდა 1974 წელს. იგი ჩაიწერა მონტრეში (შვეიცარია), 1973 წლის ნოემბერში, პორტატულ ხმისჩამწერ სტუდიაში და გამოიცა 1974 წლის თებერვალში.

აქ მსმენელის წინაშე პირველად წარდგნენ ჯგუფის ახალი ვოკალისტი დევიდ კოვერდეილი და ახალი ბასისტი/ვოკალისტი გლენ ჰიუზი, ჯგუფიდან Trapeze. მათ შეცვალეს იენ გილანი და როჯერ გლოვერი. ეს იყო ჯგუფის პირველი ალბომი, რომელიც გამოსცა Mk III პერსონალიმ. კოვერდეილისა და ჰიუზის დახმარებით, Deep Purple-ის მძიმე როკი იქცა უფრო მეტად ბუგიზე ორიენტირებულად, შეიცავდა სოულის და ფანკის ელემენტებს. ამ ჟღერადობამ, თავის მხრივ, უფრო გამოავლინა საკუთარი თავი შემდეგ დისკზე  *Stormbringer*.

Might Just Take Your Life/Coronarias Redig იყო Deep Purple-ის პირველი სინგლი ბრიტანეთში, 2 წლიანი პაუზის შემდეგ. იგი გამოვიდა 12 თებერვალს, ალბომის გამოჩენამდე 3 დღით ადრე.

Coronarias Redig ჩაწერილი იქნა ამ ალბომზე მუშაობის დროს, მაგრამ გამოვიდა B-გვერდის სახით, სინგლზე Might Just Take Your Life. იგი ასევე შეტანილია ალბომის საიუბილეო გამოცემაში.

თავისი დროისათვის მოულოდნელი ენთუზიაზმით, ალბომის რეკლამა გადიოდა ბრიტანულ ტელეარხებზე.

## სიმღერების სია 
### მხარე 1 
### მხარე 2 
მიუხედავად იმისა, რომ გლენ ჰიუზი აქტიურად მუშაობდა ალბომზე, იგი არ არის მითითებულ ალბომზე, როგორც თანაავტორი. 2004 წლის გამოცემაში იგი ნახსენებია, როგორც ყველა სიმღერის თანაავტორი, გარდა სიმღერებისა Sail Away და Mistreated.

## პერსონალი 
* დევიდ კოვერდეილი - ვოკალი
* რიჩი ბლეკმორი   - გიტარა
* ჯონ ლორდი - კლავიშები
* გლენ ჰიუზი - ბას-გიტარა
* იენ პეისი - დასარტყმელი საკრავები

## ჩარტები
;ალბომი

;სინგლები

## სერტიფიცირება
## სქოლიო 
კატეგორია:1974 წლის ალბომები
კატეგორია:Deep Purple-ის ალბომები
კატეგორია:Warner Bros. Records-ის ალბომები
კატეგორია:Purple Records-ის ალბომები
Abandon (ალბომი)

***Abandon*** — Deep Purple-ის მეთექვსმეტე სტუდიური ალბომი, გამოცემული 1998 წელს. იგი ჩაწერილი იქნა გრეგ რაიკის სტუდიაში (ორლანდო, კალიფორნია), 1997/98 წლებში. ალბომის ხმის ინჟინერია დარენ შნაიდერი.

Deep Purple-ისათვის უჩვეულო იყო, რომ ალბომში შეტანილი იქნა Bloodsucker - ალბომის *In Rock* სიმღერის ახალი ვერსია, რომელსაც ეწოდა Bludsucker.

ალბომის სახელწოდება მომდინარეობს ფრაზიდან A Band On, ხოლო საკონცერტო ტურს ეწოდა A Band On Tour (ბენდი ტურნეზე). Don't Make Me Happy შეცდომით დამუშავდა, როგორც მონო-ვერსია, ამიტომაც სწორედ ეს ვერსიაა დისკზე.

## სიმღერების სია
ყველა სიმღერის ავტორები:

## პერსონალი 
* იენ გილანი - ვოკალი
* სტივ მორსი   - გიტარა
* ჯონ ლორდი - ორგანი, კლავიშები
* როჯერ გლოვერი - ბას-გიტარა
* იენ პეისი - დასარტყმელი საკრავები

## ჩარტები
## სქოლიო 
კატეგორია:Deep Purple-ის ალბომები
კატეგორია:1998 წლის ალბომები
კატეგორია:CMC International-ის ალბომები
კატეგორია:EMI Records-ის ალბომები
Bananas (ალბომი)

***Bananas*** — Deep Purple-ის მეჩვიდმეტე სტუდიური ალბომი, გამოცემული 1998 წელს. ალბომში შეტანილი იქნა ინსტრუმენტული კომპოზიცია Contact Lost, რომელიც მიეძღვნა შატლ *კოლუმბიას*.

ეს არის ჯგუფის პირველი დისკი, რომლის ჩაწერაშიც მონაწილეობდა დონ ეირი (კლავიშები), ჯონ ლორდის წასვლის შემდეგ.

## სიმღერების სია
## პერსონალი 
* იენ გილანი – წამყვანი ვოკალი
* სტივ მორსი – გიტარა, ბეკ-ვოკალი
* დონ ეირი – კლავიშებიანი საკრავები
* როჯერ გლოვერი – ბას-გიტარა
* იენ პეისი - დასარტყმელი საკრავები

;დამატებითი მუსიკოსები
* პოლ ბაკმასტერი – სიმებიანების არანჟირება და ჩელო „Haunted“-ში
* ბეთ ჰარტი – ბეკ-ვოკალი „Haunted“-ში
* მაიკლ ბრედფორდი – გიტარა „Walk On“-ში

;სტუდიური პერსონალი
*მაიკლ ბრედფორდი – პროდიუსერი, ხმის ინჟინერი
*კრის უონცერი – ხმის ინჟინერის ასისტენთი 
*ენდი ვანდეტე – მასტერინგი სტუდიაში Masterdisk, ნიუ-იორკი

## ჩარტები
## სქოლიო 
კატეგორია:Deep Purple-ის ალბომები
კატეგორია:2003 წლის ალბომები
კატეგორია:EMI Records-ის ალბომები
კატეგორია:Sanctuary Records-ის ალბომები
სანკიულოტები

მინი|მარჯვნივ|220პქ|სანკიულოტი გრძელი შარვლით
**სანკიულოტები** ( — *მოკლე შარვლის გარეშე*) — საფრანგეთის რევოლუციის დროს შემოღებული ტერმინი. პირველად გამოიყენეს 1790 წელს. არისტოკრატები სანკიულოტებს დაცინვით უწოდებდნენ თავიანთ პოლიტიკურ მოწინააღმდეგეებს − ქალაქის ღარიბთა წარმომადგენლებს, რომლებსაც უხეში ქსოვილისაგან შეკერილი გრძელი შარვლები ეცვათ (განსხვავებით ბურჟუაზიისაგან, რომლებიც მოკლე შარვლებსა და აბრეშუმის წინდებს ატარებდნენ). შემდგომში „სანკიულოტი“ პატრიოტის, რევოლუციონერის აღმნიშვნელ ტერმინად იქცა.

## რესურსები ინტერნეტში 
* sansculotte ენციკლოპედია „ბრიტანიკაზე“. 
* sansculotte. 

კატეგორია:საფრანგეთის ისტორია
პროფესორი

**პროფესორი** (ლათ. *professor* – მასწავლებელი) — სამეცნიერო წოდება, რომელსაც ანიჭებენ უმაღლესი სასწავლებლების ყველაზე უფრო კვალიფიციურ მასწავლებლებს (აგრეთვე სამეცნიერო-კვლევით დაწესებულებათა მეცნიერ-თანამშრომლებს, რომლებიც ხელმძღვანელობენ სამეცნიერო-კვლევით მუშაობას); ამ წოდების მქონე პირი. ტერმინი პროფესორი შემოიღეს რომის იმპერიაში (ძველი წელთაღრიცხვის I საუკუნე — ახალი წელთაღრიცხვის V  საუკუნიას დასასრული) გრამატიკოსთა და რიტორთა სკოლების მასწავლებელთა აღსანიშნავად. ადრეულ შუა საუკუნეებში პროფესორს უწოდებდნენ სასულიერო სკოლების, XII საუკუნიდან უნივერსიტეტების მასწავლებლებს. **ასისტენტ-პროფესორი** — უმაღლესი საგანმანათლებლო დაწესებულების აკადემიური თანამდებობა; **სრული პროფესორი** — უმაღლესი საგანმანათლებლო დაწესებულების აკადემიური თანამდებობის მქონე პირი, რომელიც უძღვება სასწავლო პროცესს და ხელმძღვანელობს სტუდენტების სამეცნიერო-კვლევით მუშაობას.

## სქოლიო 
კატეგორია:სამეცნიერო წოდება
მაგდებურგი

**მაგდებურგი** () — გერმანიის ერთ-ერთი ისტორიული ქალაქი, საქსონია-ანჰალტის მხარეში.

მასში 1 წლით დატუსაღებული იყო XVIII საუკუნის გამოჩენილი ქართველი მწერალი დავით გურამიშვილი, რომელიც ტყვედ რუსეთ-პრუსიის ომში ჩავარდა.

1990 წელს გერმანიის გაერთიანების შემდეგ, მაგდებურგი საქსონია-ანჰალტის დედაქალაქი გახდა. ქალაქის დიდი ნაწილი და მისი ცენტრი თანამედროვე სტილში ხელახლა ააშენეს. ყოფილი აღმოსავლეთ გერმანიის მხარეებს შორის მისი ეკონომიკა ერთ-ერთი ყველაზე სწრაფად მზარდია.

2005 წელს ქალაქმა სიმბოლური თარიღი, დაარსების 1200 წლისთავი იზეიმა.

## იხილეთ აგრეთვე 
*გერმანიის დიდი ქალაქების სია

## რესურსები ინტერნეტში 
*ოფიციალური საიტი  
*IKUS - the intercultural Students of Magdeburg   
*History society of Magdeburg and surround e.V. 
*tramway in Magdeburg  

## სქოლიო
კატეგორია:გერმანიის ფედერალური მხარეების დედაქალაქები
ელექტრა

[thumb|"ელექტრა აგამემნონის აკლდამასთან", [ფრედერიკ ლეიტონი, 1869.]]
**ელექტრა** (ბერძნ.: Ηλέκτρα) — ბერძნულ მითოლოგიაში არგოსიელი დედოფლისწული; მეფე აგამემნონისა და დედოფალი კლიტემნესტრას ქალიშვილი; იფიგენეიას, ქრიზოთემისისა და ორესტეს და. სოფოკლეს და ევრიპიდეს ამავე სახელწოდების ტრაგედიების მთავარი გმირი. ფსიქოლოგიური კონცეფცია "ელექტრას კომპლექსი" მის სახელს ატარებს.

კატეგორია:ბერძნული მითოლოგია
Slaves and Masters

***Slaves and Masters*** — Deep Purple-ის მეცამეტე სტუდიური ალბომი, გამოცემული 1990 წელს. ეს არის ჯგუფის ერთადერთი ალბომი ჯო ლინ ტერნერის მონაწილეობით, რომელმაც შეცვალა იენ გილანი. მიუხედავად ამისა, დისკის *The Battle Rages On...* ჩაწერის დროს ტერნერი კვლავ იყო ჯგუფის პერსონალიში.

მიუხედავად იმისა, რომ ალბომმა არ მიიზიდა პრესის ყურადღება და პრაქტიკულად, ცუდად იყიდებოდა შტატებში, 1991 წლის ევროპული ტური მასშტაბური და წარმატებული აღმოჩნდა. ჯგუფის ამ პერსონალის (Mk V) დიდ პატივს სცემდნენ ცვალებადი სეტლისტების გამო.

## სიმღერების სია
*The vinyl edition has "Fortuneteller" as track 4

### Fire Ice & Dynamite (საუნდტრეკი)
# Fire, Ice & Dynamite (ბლეკმორი, გლოვერი, ტერნერი) - 4:33

## ფაქტები 
ალბომის *Slaves And Masters* გარდა, Mk 5 სხვა სიმღერები წარადგინა 1990-91 წლებში. ერთ-ერთი იყო Slow Down Sister (სინგლიდან Love Conquers All). ასევე აღსანიშნავია Fire, Ice and Dynamite (რომელიც მოხვდა ამავე სახელწოდების ფილმში). სიმღერა შეტანილი იქნა ფილმის საუნდტრეკში. ჯონ ლორდი ამ სიმღერაში არ უკრავს - მის მაგივრად სინთეზატორებზე დაუკრა როჯერ გლოვერმა.

ალბომის არც ერთი სიმღერა არ შესრულებულა ცოცხლად 1991 წლის ტურის შემდეგ (გარდა შტატების). აღსანიშნავია მხოლოდ King Of Dreams, რომელიც მოხვდა 2002 წლის ჰიუზისა და ტერნერის ერთობლივ ევროპულ/იაპონურ ტურებში. ეს ვერსია ახლოს იყო ორიგინალურთან და მსმენელების ინტერესი მიიპყრო. იგი შეტანილი იქნა პროექტის 2002 წლის ალბომში *Live In Tokyo*.

## პერსონალი 
* ჯო ლინ ტერნერი - ვოკალი
* რიჩი ბლეკმორი   - გიტარა
* ჯონ ლორდი - ორგანი, კლავიშები, სიმიანი ინსტრუმენტების არანჟირება
* როჯერ გლოვერი - ბას-გიტარა
* იენ პეისი - დასარტყმელი საკრავები

## სქოლიო 
კატეგორია:Deep Purple-ის ალბომები
კატეგორია:1990 წლის ალბომები
კატეგორია:RCA Records-ის ალბომები
კატეგორია:ალბომები როჯერ გლოვერის პროდიუსერობით
ჰელსინკის მეტროპოლიტენი

{{მეტრო
 | სახელი = ჰელსინკის მეტროპოლიტენი
 | ლოგო = 50px
 | ქვეყანა =  
 | ქალაქი = {}|ჰელსინკის გერბი ჰელსინკი
 | გახსნა = 2 აგვისტო 1982 წ.
 | სიგრძე = 21,1 კმ.
 | სადგურები = 17
 | ხაზები = 1 (2)
 | მგზავრები_დ = 194 349 (2005 წლისთვის)
 | მგზავრები_წ = 56 მლნ. (2005 წლისთვის)
 | ხაზების სქემა = 200px
}}

thumb|250px|კულოსაარის სადგურში
**ჰელსინკის მეტროპოლიტენი** ან შემოკლებით **ჰელსინკის მეტრო** (ფინურად Helsingin metro, შვედურდ Helsingfors metro) — მეტროსისტემა ფინეთის ქალაქ ჰელსინკიში.

ესაა მსოფლიოში ყველაზე ჩრდილოეთით მდებარე და ამ ეტაპზე ფინეთში ერთადერთი მეტროპოლიტენი. 27-წლიანი დაგეგმარებისა და მშენებლობის შემდეგ მეტროს საჯაროდ გახსნა 1982 წლის 2 აგვისტოს მოხდა . მეტროს ჰელსინკის საქალაქო ტრანსპორტის უწყება მართავს (HKL). მეტროსისტემა 21,1 კილომეტრის სიგრძის ხაზს მოიცავს 17 სადგურით. ქსელი ქალაქის გარეუბნებს ცენტრთან აკავშირებს. სტატისტიკური მონაცემებით, მგზავრთა წლიური ნაკადი 50 მლნ-ს აჭარბებს.

## სადგურები 
* 1971: «ჰერტონიემი» — დეპო «როიჰუპელტო» (სატესტო გზა)
* 1 ივნისი 1982: «ჰაკანიემი» — «იტიაკესკუსი» (პიკის საათში)
* 1 ივლისი 1982: «რაუტატიენტორი» — ჰაკანიემი (პიკის საათში)
* 2 აგვისტო 1982: გახსნის ოფიციალური ცერემონია
* 1 მარტი 1983: «კამპი» — ცენტრალური რკინიგზის სადგური
* 1 სექტემბერი 1984: გაიხსნა სადგური «სიორნიაინენი»
* 21 ოქტომბერი 1986: «იტიაკესკუსი» — «კონტულა»
* 1 სექტემბერი 1989: «კონტულა» — «მელუნმიაკი»
* 16 აგვისტო 1993: «რუოჰოლახტი» — «კამპი»
* 1 მარტი 1995: გაიხსნა სადგური «კაისანიემი»
* 31 აგვისტო 1998: «იტიაკესკუსი» — «ვუოსაარი»
* 1 იანვარი 2007: ღია სადგური «კალასატამა»

## იხილეთ აგრეთვე 
* მეტროპოლიტენების სია

## რესურსები ინტერნეტში 
* ჰელსინკის საქალაქო ტრანსპორტი 
* ჰელსინკის მეტრო — ფინეთის რკინიგზის საზოგადოება

კატეგორია:ჰელსინკი
კატეგორია:მეტროპოლიტენი
კვეტა

**კვეტა** — ქალაქი პაკისტანში, ბელუჯისტანის პროვინციული ადმინისტრაციული ცენტრი. 1,001,205 მცხოვრები (2017). რკინიგზის სადგური. მნიშვნელოვანი სავაჭრო-სატრანსპორტო პუნქტი. კვების, ქიმიური მრეწველობის, სარემონტო სახელოსნოები. 1935 წლის მიწისძვრის შემდეგ ქალაქი თითქმის ხელახლა გაშენდა.

## გალერეა

ფაილი:Quetta Railway Station - 40311.jpg|კვეტის რკინიგზის სადგური
ფაილი:Quetta_Sariab_Customs_Shops_-_panoramio.jpg|კვეტის ბაზარი
ფაილი:Queeta-Airport-40227.JPG|კვეტის აეროპორტი

## რესურსები ინტერნეტში 
* 

## სქოლიო
კატეგორია:პაკისტანის ქალაქები
გომისჯვარი

**გომისჯვარი** — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, (წინარეხის ადმინისტრაციული ერთეული). 

მდებარეობს თრიალეთის ქედის ჩრდილოეთ კალთაზე, მდინარე ნიჩბისისწყლის (მტკვრის მარჯვენა შენაკადი) მარცხენა მხარეს, ზღვის დონიდან 900 მეტრზე. ქალაქ კასპიდან დაშორებულია 18 კილომეტრით.

## ისტორია და კულტურა 
გომისჯვარი პირველად XVII საუკუნეში მოიხსენიება. ვახუშტი ბატონიშვილს შეტანილი აქვს ქართლის სოფელთა სიაში. XVII საუკუნეში დავით გაბადაძეს ებოძა თელათგორისა და გომისჯვრის მოურავობა.

სოფელში შემონახულია XVII საუკუნის ნადირაანთ კოშკი. ნაგებია ნატეხი ქვით და ბათქაშით. კოშკი გეგმით კვადრატული, მაღალი პროპორციების შვიდსართულიანი სამხედრო ნაგებობაა. პირველი სართული დაბალია და ყრუ, სანახევროდ მიწით ამოვსებული. შესასვლელი II სართულზეა. სართულებშუა გადახურვა ხისა იყო და ერთმანეთს მისადგმელი კიბეებითა და ლუკების საშუალებით უკავშირდებოდა. III–IV სართულებზე თითო ბუხარია, ხოლო IV–VII-ის სამხრეთ ფასადზე, რომელიც სოფელსა და მის ქვემოთ გაშლილ სივრცეს გადაჰყურებს – ხის დაკიდებული აივნები ჰქონდა. აივანზე გასასვლელთა თაღები აგურისაა. ყოველ სართულზე სათოფურებია. სამხრეთ შესასვლელის თავზე ჩასმულია დიდი გათლილი ქვა, რომელზეც წარწერა იყო (გადარჩენილია მხოლოდ სამი ასო „წად“). კოშკი თარხნიშვილების საკუთრება იყო. 

თვით გომისჯვარში ადრე 4 ეკლესია მდგარა, ახლა მხოლოდ ორიღაა შემორჩენილი. ერთი მათგანი იოანე მახარებლის სახელზეა აგებული. მის აღმოსავლეთ ფასადზე, სარკმლის ზემოთ, აგურის წყობის შეღრმავებით გამოყვანილია „გოლგოთის ჯვარი“ და 2 შეისრულთაღოვანი ნიში. დასავლეთის შესასვლელის თავზე მოთავსებული იყო რუხი-მოწითალო ქვა (დაცულია კასპის მხარეთმცოდნეობის მუზეუმში). ქვაზე ამოკვეთილი წარწერის თანახმად ეკლესია 1684 წელს აუგია ლევან ბატონიშვილს, ვახტანგ V-ის ძეს. აქვე მახლობლად შემორჩენილია აგურით ნაშენი კამარიანი ნაგებობის, სავარაუდოდ აბანოს ნაშთი. სოფლის განაპირას სამხრეთ-დასავლეთით, სასაფლაოზე დგას XVI–XVII საუკუნეების წმ. გიორგის დარბაზული ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.

## იხილეთ აგრეთვე
*გომისჯვრის იოანე მახარებლის ეკლესია
*გომისჯვრის წმინდა გიორგის ეკლესია
*გომისჯვრის კოშკი
*გომისჯვრის ნასოფლარი

## ლიტერატურა
* ბერიძე ვ., „წინარეხი – გომისჯვარი – სასხორი“, «საქართვ. მეცნ. აკად. მოამბე», 1943, ტ. 4, #6;
* ბერიძე ვ., „XVI–XVIII საუკუნეების ქართული ხუროთმოძღვრება“, ტ. 1, თბ., 1983;
* *მაკალათია ს.*, კავთურას ხეობა, თბ., 1960

## სქოლიო
კატეგორია:კასპის მუნიციპალიტეტის სოფლები
ელექტრა (მრავალმნიშვნელოვანი)

საკუთარი სახელი **ელექტრა** შეიძლება აღნიშნავდეს:

## მითოლოგიაში
*ელექტრა — ბერძნულ მითოლოგიაში აგამემნონისა და კლიტემნესტრას ქალიშვილი იყო.
*ელექტრა (პლეადა), ერთ-ერთი პლეადელი
*ელექტრა — ოკეანიდი
*ელექტრა, ერთ-ერთი დანაიდთაგან, დანაუსისა და პოლიხოს ქალიშვილი. მან იქორწინა (და მოკლა) პრეისთენე, ეგიპტუსისა და კალიადნეს ვაჟი.

## ნაწარმოებები
*ელექტრა (სოფოკლე), სოფოკლეს პიესა
*ელექტრა (ევრიპიდე), ევრიპიდეს პიესა
*ელექტრა (ოპერა), რიხარდ შტრაუსის ოპერა
*ელექტრა (თეოდორაკისი), ოპერა მიკის თეოდორაკისის მიერ
*ელექტრა (ფილმი), მიქაელ კაკოიანისის ფილმი

## სხვა
*ელექტრა (კომიქსი), მარველ კომიქსის გმირი
*ელექტრა (2005 წლის ფილმი), მარველის გმირზე დაფუძნებული ფილმი
*ელექტრა (მომღერალი), რუსულ ესტრაზდაზე
კიდანები

[მინი|ხატაელები [მიმინოთი ნადირობა|მიმინოთი ნადირობის დროს, სუნის დინასტიის დროინდელი ნახატი]]
**კიდანები**, *ხატაელები* — მონღოლური ჯგუფის ტომები, რომლებიც უძველეს დროს მომთაბარეობდნენ ახლანდელი შიდა მონღოლეთისა და მონღოლეთის სრულ ტერიტორიაზე. ცნობილები არიან მე-4 საუკუნიდან. 907 წელს ტომის ბელადმა ილა-აბუგიმ თავი კიდანების იმპერატორად გამოაცხადა, დაიმორჩილა მეზობელი ტომები, გააფართოვა თავისი იმპერია დასავლეთით და ჩრდილოეთით, ხოლო 926 წელს სახელმწიფოს დაერქვა დიდი ლიაო, 983 წელს — კიდანების დიდი სახელმწიფო, ხოლო 1066 წელს კვლავ დიდი ლიაო. ლიაოს სახელმწიფო ერთ-ერთი უძლიერესი სახელმწიფო იყო აღმოსავლეთ აზიაში. 1005 წლიდან მას ჩინეთი უხდიდა ყოველწლიურ ხარკს. ლიაოს სახელმწიფო 1125 წელს გაანადგურეს ჯურჯენებმა. კიდანების ნაწილი გადასახლდა დასავლეთით, შუა აზიაში (ყარაკიდანები, ყარახატაელები).

## ლიტერატურა 
კატეგორია:აზიის ხალხები
კატეგორია:მონღოლური ჯგუფის ხალხები
კატეგორია:გადაშენებული ერები
Made in Japan (ალბომი)

***Made in Japan*** — ჯგუფ Deep Purple-ის მიერ ოსაკაში ცოცხლად ჩაწერილი ალბომი. შესრულებული სიმღერების დიდი ნაწილი აღებულია ალბომიდან *Machine Head*. სამი კონცერტი ასევე ცალ-ცალკე გამოიცა კრებულის *Live in Japan* სახით (1993).

ალბომის რემასტერი, რომელიც გამოვიდა 1998 წელს, შეიცავს დამატებით დისკს, რომელშიც შეტანილია ტურის დროს შესრულებული სხვა სიმღერებიც.

## სიმღერების სია
ყველა სიმღერის ავტორები: რიჩი ბლეკმორი, იენ გილანი, როჯერ გლოვერი, ჯონ ლორდი და იენ პეისი, გარდა აღნიშნულისა:

### გრამფირფიტა 
#### მხარე 1 
# Highway Star - 6:50
#*  ოსაკა, 16 აგვისტო
# Child in Time - 12:24
#*  ოსაკა, 16 აგვისტო
#### მხარე 2 
# Smoke on the Water - 7:31
#*  ოსაკა, 15 აგვისტო
# The Mule - 9:49
#*  ოსაკა, 15 აგვისტო
#### მხარე 3 
# Strange Kind of Woman - 9:35
#*  ოსაკა, 16 აგვისტო
# Lazy - 10:50
#*  ოსაკა, 17 აგვისტო
#### მხარე 4 
# Space Truckin' - 19:41
#*  ოსაკა, 16 აგვისტო

### რემასტერი 
#### დისკი 1: *Made In Japan* 
# Highway Star - 6:43
# Child in Time - 12:17
# Smoke on the Water - 7:36
# The Mule - 9:28
# Strange Kind of Woman - 9:52
# Lazy - 10:27
# Space Truckin' - 19:54

#### დისკი 2: დამატებითი სიმღერები 
# Black Night - 6:17
#*  ტოკიო, 17 აგვისტო. შემოკლებული ვერსია შეტანილია სინგლების B-გვერდებზე.
# Speed King - 7:25
#*  ტოკიო, 17 აგვისტო. მანამდე არსაც გამოცემულა. 
# Lucille (ალბერტ კოლინზი, ლიტლ რიჩარდი) - 8:03
#*  ოსაკა, 16 აგვისტო. მანამდე არსაც გამოცემულა. 

2006 წლის 13 იანვარს ჯგუფმა Dream Theater მთლიანი სახით შეასრულა ორიგინალური ალბომი კოკუსაის ფორუმზე (ტოკიო), აგრეთვე გაიმეორა ეს 15 იანვარს, ოსაკაში. ორივე გამოსვლა იქნა ჩაწერილი, ერთ-ერთი კი გამოიცა ჯგუფის ლეიბლის Ytse Jam Records მეშვეობით. გამოსაცემად ხმის მიქსი როჯერ გლოვერმა მოამზადა.

## პერსონალი 
* ჯონ ლორდი - ორგანი, კლავიშები
* რიჩი ბლეკმორი - ელექტრო გიტარა
* იენ გილანი - ვოკალი, გარმონიკა, პერკუსია
* როჯერ გლოვერი - ბას გიტარა
* იენ პეისი - დასარტყმელი საკრავები

## ჩარტები და სერტიფიცირებები 
### ჩარტები
### სერტიფიცირებები 
## სქოლიო 
კატეგორია:Deep Purple-ის საკონცერტო ალბომები
კატეგორია:1972 წლის ალბომები
კატეგორია:1972 წლის საკონცერტო ალბომები
კატეგორია:Harvest Records-ის საკონცერტო ალბომები
კატეგორია:Purple Records-ის საკონცერტო ალბომები
კატეგორია:Warner Bros. Records-ის საკონცერტო ალბომები
ბურიატეთი

მინი|მარჯვნივ|250პქ|ბურიატეთი რუსეთის რუკაზე
right|thumb|250px
**ბურიატეთის რესპუბლიკა**, *ბურიატეთი* () — რუსეთის ფედერაციის სუბიექტი. შედის ციმბირის ფედარალურ ოკრუგში. დედაქალაქია ულან-უდე.

ჩრდილოეთით და დასავლეთით (აკვატორიით ბაიკალის ტბასთან) რესპუბლიკა ესაზღვრება ირკუტსკის ოლქს, შორეულ დასავლეთით ძალიან მოკლე მანძილით გადის საზღვარი რესპუბლიკა ტუვასთან, სამხრეთით გადის სახელმწიფო საზღვარი მონღოლეთთან, აღმოსავლეთით — საზღვარი იმიერბაიკალეთის მხარესთან.

შეიქმნა 1923 წლის 30 მაისს.

## ლიტერატურა 
კატეგორია:ბურიატეთი
კარელიის რესპუბლიკა

მინი|კარელიის რესპუბლიკა რუსეთის რუკაზე
**კარელიის რესპუბლიკა** *კარელია* (კარ.* Karjalan tazavaldu* აგრეთვე შეიძლება ვარიანტი *Karjalan respubliekku*) — რუსეთის ფედერაციის სუბიექტი (კონსტიტუციის მიხედვით სახელმწიფო), ჩრდილო-დასავლეთის ფედერალური ოკრუგის შემადგენლობაშია. კარელიის შრომითი კომუნა, რომლის სამართლიან მემკვიდრედ წარმოადგენს თანამედროვე კარელიის რესპუბლიკა, შეიქმნა 1920 წლის 8 ივნისს. 

რესპუბლიკის დედაქალაქი - ქ. პეტროზავოდსკი (კონსტიტუციის თანახმად დღემდე არ არის მიღებული სპეციალური კანონი დედაქალაქის სტატუსის შესახებ)

ესაზღვრება მურმანსკის, არხანგელსკის, ვოლოგდის, ლენინგრადის ოლქებს, აგრეთვე ფინეთს.

## ეთნიკური ჯგუფები 
2010 წლის აღწერის მიხედვით რესპუბლიკის მოსახლეობის 82.2%–ს ეთნიკური რუსები შეადგენენ, ხოლო კარელები მხოლოდ – 7.4%. სხვა ეთნიკური ჯგუფებია: ბელარუსები (3.8%), უკრაინელები (2%), ფინელები (1.4%), ვეფსები (0.5%) და სხვა – 0.5%.

## ლიტერატურა 
## რესურსები ინტერნეტში 
*   Official website of the Republic of Karelia 
*   Karelia.ru web server 
*   Heninen.net
* Information about Karelians
* Tracing Finland's eastern border-thisisFINLAND
* Saimaa Canal links two Karelias-thisisFINLAND
* ProKarelia 

## სქოლიო
Made in Europe

***Made in Europe*** — ინგლისური მძიმე როკ ჯგუფ Deep Purple-ის მიერ 1975 წლის უკანასკნელ კონცერტებზე ჩაწერილი ალბომი. ამ პერიოდში ჯგუფში ჯერ კიდევ უკრავდა რიჩი ბლეკმორი. ალბომი გამოვიდა 1976 წელს, ჯგუფის დაშლის შემდეგ.

დისკი შედგენილი იქნა გრაცის (4 აპრილი), ზააბრიუკენის (5 აპრილი) და პარიზის (7 აპრილი) კონცერტებისგან. თუმცა, როგორც ცნობილია, მასალის დიდი ნაწილი ზაარბრიუკენის შოუდან არის აღებული. ასევე ცნობილი იყო, რომ ჩანაწერებს სტუდიაში დაამატეს ინსტრუმენტები.

დაახლოებით 20 წლის განმავლობაში Come Taste the Band არ გამოიცემოდა აშშ-ში, მაგრამ 2007 წლის 31 ივლისს ლეიბლმა Friday Music იგი ოფიციალურად გამოუშვა. მიუხედავად იმისა, რომ ლეიბლის საიტიდან ცნობილია, თითქოს ეს არის ციფრული რემასტერი, უცნობია, რა წყარო იქნა გამოყენებული რემასტერისთვის. ამასთან, EMI-სგან ცნობილი იყო, რომ წლების განმავლობაში ამ ალბომის ორიგინალური ფირები დაკარგული იყო.

## სიმღერების სია
ყველა სიმღერის ავტორები: რიჩი ბლეკმორი და დევიდ კოვერდეილი, გარდა აღნიშნულისა:

## ჯგუფი 
* ჯონ ლორდი - ორგანი, კლავიშები
* რიჩი ბლეკმორი - ელექტრო გიტარა
* დევიდ კოვერდეილი - ვოკალი
* გლენ ჰიუზი - ბას გიტარა და ვოკალი
* იენ პეისი - დასარტყმელი საკრავები

## სქოლიო 
კატეგორია:1976 წლის საკონცერტო ალბომები
კატეგორია:Deep Purple-ის საკონცერტო ალბომები
კატეგორია:Warner Bros. Records-ის საკონცერტო ალბომები
კატეგორია:Purple Records-ის საკონცერტო ალბომები
იაკუტები

thumb|იაკუტი ქალი სადღესასწაულო ტანისამოსში

**იაკუტები** (იაკუტ.: Саха) — ერი, იაკუტიის ავტონომიური რესპუბლიკის მკვიდრი მოსახლეობა. ცალკეულ ჯგუფებად ცხოვრობენ კრასნოიარსკის მხარის ჩრდილოეთ რაიონებში, მაგადანის, სახალინის და ამურის ოლქებში. საერთო რაოდენობა 296 000, მათ შორის იაკუტიის ავტონომიურ რესპუბლიკაში 286 000 (1970 წლის აღწერა). იაკუტური ენა განეკუთვნება თურქული ენების ჩრდილო-აღმოსავლურ ჯგუფს. არქეოლოგიური და ეთნიკურ მონაცემებით იაკუტები ჩამოყალიბდნენ ბაიკალისპირეთიდან გადმოსახლებული სამხრეთ თურქულენოვანი ტომების მიერ ადგილობრივი ტომების ასიმილაციის შედეგად. ვარაუდობენ, რომ იაკუტების სამხრეთ წინაპართა ბოლო ტალღამ შუა ლენაზე XIV-XV საუკუნეებში შეაღწია. ზოგიერთი ლოკალური ჯგუფი, მაგალითად ჩრდილო-დასავლეთ მეირმეები, შედარებით ახალია, რომელიც წარმოიქმნა ევენკების ცალკეული ჯგუფების ცენტრალური რაიონებიდან გამოსულ იაკუტებთან შერევის შედეგად. რუსეთთან შეერთებამ (XVII საუკუნის 20-30ანი წლები) დააჩქარა იაკუტების სოციალ-ეკონომიური და კულტურული განვითარება და ცალკეული ტომების ერთმანეთთან დაახლოება. XVII-XIX საუკუნეებში იაკუტების მთავარი საქმიანობა იყომსხვილფეხა მესაქონლეობა, მიწათმოქმედება და თევზჭერა. ხელოსნობიდან განვითარებული იყო მჭედლობა. ცხოვრობდნენ ე.წ. ბალაგანში (იურტა). XVIII საუკუნის მეორე ნახევარში იაკუტების უმრავლესობამ ქრისტიანობა მიიღო, მაგრამ დიდხანს იყო შემორჩენილი შამანისტური რწმენა-წარმოდგენები. სოციალური განვითარების პროცესში ძირფესვიანად გარდაიქმნა იაკუტების ეკონომიკა, ყოფა და კულტურა.

## წყაროები
* Leontʼeva, Sargylana (2002) "Comments on Ойуун Уол 'shaman fellow': a Yakut historical legend." In John M. Clifton and Deborah A. Clifton (eds.), *Comments on discourse structures in ten Turkic languages* p.&nbsp;287-291. St. Petersburg, Russia: SIL International.
* International Business Publications (ed.) (2001) *Sakha Yakut Republic Regional Investment and Business Guide* (US Government Agencies Business Library) (3rd ed.) International Business Publications, USA, ISBN 0-7397-9012-9
* Opyt Etnograficheskogo Issledovaniya (ed.) (1993) *Yakuty* (*The Yakuts*, text in Russian, w/illustrations) Opyt Etnograficheskogo Issledovaniya, Moscow

## რესურსები ინტერნეტში
* იაკუტიური ენის საიტი, ლექსებითა და სიმღერებით 
* იაკუტიის ახალი ამბების გვერდი
* იაკუტიის საზოგადოების მოკლე აღწერა 
* იაკუტიის ეთნიკური ჯგუფები 

კატეგორია:აზიის ხალხები
კატეგორია:იაკუტები
კატეგორია:ეთნიკური ჯგუფები
ოტო გროტევოლი

thumb|250პქ|ოტო გროტოვოლი
**ოტო გროტევოლი** (; დ. 11 მარტი, 1894, ბრაუნშვაიგი — გ. 21 სექტემბერი, 1964, ბერლინი) — გერმანელი პოლიტიკოსი, გსდპს წევრი. 1949—1964 წლებში გდრს მინისტრთა საბჭოს თავმჯდომარე.

## ლიტერატურა 
* Otto Grotewohl: *Die Rolle der Arbeiter- und Bauernmacht in der Deutschen Demokratischen Republik* Dietz 1956, Auflage: 1. — 300. Tsd., ISBN B0000BITMF
* Markus Jodl: *Amboß oder Hammer? Otto Grotewohl; eine politische Biographie*. Aufbau-Taschenbuch, Berlin 1997, ISBN 3-7466-1341-8
* Wolfgang Triebel: *Gelobt und geschmäht. Wer war Otto Grotewohl? Aufsätze und Interviews mit Zeitzeugen*. Trafo-Verl. Weist, Berlin 1998, ISBN 3-89626-133-9
* Matthias Loeding, *Der Handlungsspielraum des Zentralausschusses (ZA) der SPD in Berlin im Jahre 1945*, Dissertation Hannover 2002.

კატეგორია:გერმანელი პოლიტიკოსები
კატეგორია:დაბადებული 11 მარტი
კატეგორია:დაბადებული 1894
კატეგორია:გარდაცვლილი  21 სექტემბერი
კატეგორია:გარდაცვლილი 1964
ჟან-ლუი ტრენტინიანი

**ჟან-ლუი ტრენტინიანი** ( დ. 11 დეკემბერი, 1930, პიოლენკი, ვოკლიუზი — გ. 17 ივნისი, 2022, იუზესი, გარის დეპარტამენტი) — ფრანგი მსახიობი, რეჟისორი, სცენარისტი. ცნობილია თავისი როლებით ფილმებში „და ღმერთმა შექმნა ქალი“, „კონფორმისტი“ და „ქალი და მამაკაცი“ და სხვ.

## ბიოგრაფია
ბუნებით მორცხვი და ჩუმი, ჟან-ლუი ტრენტინიანი ბავშვობაში ბიძამისი მორის ტრენტინიანის მსგავსად ავტომრბოლელობაზე ოცნებობდა. მიუხედავად ამისა, ოცი წლის ასაკში ტრენტინიანი პარიზში გადავიდა დრამატურგიის შესასწავლად, სადაც მისი დებიუტი თეატრში 1951 წელს შედგა. რამდენიმე თეატრალურ დადგმაში მონაწილეობის შემდეგ, მისი პირველი გამოჩენა კინოფილმში 1955 წელს შედგა. უკვე მომდევნო წელს მისმა შესრულებამ ბრიჯიტ ბარდოსა და როჯერ ვადიმის გვერდით ფილმში „და ღმერთმა შექმნა ქალი“ მას ვარსკვლავის რეპუტაცია მოუტანა. კლოდ ლელუშის ფილმში „ქალი და მამაკაცი“ (1966) ავტომრბოლელის როლის შესრულებამ კი მას საერთაშორისო აღიარება მოუტანა.

## ფილმოგრაფია
## რესურსები ინტერნეტში
*
* ჟან-ლუი ტრენტინიანი - ბიოგრაფია on newwavefilm.com

## სქოლიო
კატეგორია:დაბადებული  11 დეკემბერი
კატეგორია:დაბადებული 1930
კატეგორია:გარდაცვლილი 17 ივნისი
კატეგორია:გარდაცვლილი 2022
კატეგორია:ფრანგი მსახიობები
კატეგორია:ფრანგი კინორეჟისორები
კატეგორია:ფრანგი სცენარისტები
კატეგორია:XX საუკუნის მსახიობები
კატეგორია:სეზარის მფლობელი კინომსახიობები
კატეგორია:მსახიობები ანბანის მიხედვით
ნეირულაცია

**ნეირულაცია** — ქორდიანი ცხოველებისა და ადამიანის ჩანასახის განვითარების სტადია, როდესაც ნერვული ფირფიტა წარმოიქმნება და ნერვულ მილად იკვრება. ამ სტადიაზე ჩანასახს ნეირულა ეწოდება.  ნეირულაციის პროცესში ჩანასახის ექტოდერმა ზურგის მხარეზე სქელდება და წარმოქმნის ნერვულ ფირფიტას, რომლის კიდეები ერთმანეთს უახლოვდება, ერთდება და ქმნის ნერვულ მილს. მილის ზევით დარჩენილი ექტოდერმის კიდეები ერთმანეთს ერწყმის და გარდაიქმნება მფარავ ეპითელიემად. სრული დანაწევრების მქონე ცხოველების ექტოდერმა იზრდება ზურგის მხარისაკენ და მთლიანად გარს ერტყმის გასტროცელს, რომელიც გარდაიქმნება ნაწლავის ღრუდ.  კვერცხის არასრული დანაწევრების მქონე ცხოველებს ღრუ მუცლის მხარეზე ღიად რჩებათ და მის ქვედა კედელს წარმოადგენს დაუნაწევრებელი ყვითრი. შუა ჩანასახოვანი ფურცელი — მეზოდერმა — იყოფა  ქორდის ჩანასახად, მის გვერდებზე მდებარე ზურგის სეგმენტებად (სომიტებად), სეგმენტების ფეხებად (ნეფროტომებად) და გვერდით ფირფიტებად. ნეირულაციის ბოლოს ჩანასახის აგებულების სქემა ისეთივეა, როგორც მოზრდილი ორგანიზმისა.

## ლიტერატურა
კატეგორია:ემბრიოლოგია
ნეკერჩხალი

**ნეკერჩხალი** () — მცენარეთა გვარი საპინდუსისებრთა ოჯახისა. 5-40 მ სიმაღლის ერთ-, ორ- ან მრავალსახლიანი (პოლიგამური) ფოთოლმცვივანი ხეები ან ბუჩქებია. 

შეიცავს 150-მდე სახეობას, რომელიც გავრცელებულია ევრაზიაში, ჩრდილოეთ და ცენტრალურ ამერიკასა და ზონდის არქიპელაგის კუნძულებზე, ზომიერი და სუბტროპიკული ჰავის პირობებში, ნოყიერ და დაწრეტილ ნიადაგებზე. ზოგი ეგუება ნიადაგის სუსტ დამლაშებას. უმეტესად მეზოფილური და ყინვაგამძლე მცენარეებია, ნაწილობრივ — ქსეროფიტები. კავკასიაში 11 სახეობაა, მათგან საქართველოში — 9. 

ჩვენში ნეკერჩხალი გავრცელებულია დაბლობიდან სუბალპურ სარტყლამდე, უმრავლესობა — მთის შუა და ზემო სარტყლამდე. მხოლოდ კავკასიის ენდემი — მაღალმთის ბოყვი () — ქმნის სუბალპურ სარტყელში ნაირბალახოვან მეჩხერ კორომებს, დანარჩენი კი შერეულია ფოთლოვან და წიწვოვან (უფრო ნაკლებად) ტყეებში. 

მეორე ენდემი სოსნოვსკის ნეკერჩხალი () იზრდება მხოლოდ აფხაზეთში კირქვიანებზე. ქართული ნეკერჩხალი () — მესამე კავკასიის ენდემი, რომელიც საქართველოს წითელ წიგნში არის შესული. სახეობებისა (ლეკა, თათრული ნეკერჩხალი, მთის და მაღალმთის ბოყვები) გამოსადეგია სატყეო და საცავი ნარგევებისათვის, ბაღ-პარკების გასაფორმებლად (შემოდგომაზე ძალზე ლამაზია, მათი ნაირფერი ფოთოლი და ნაყოფი); ზოგი მათგანი შეიცავს მრავალ მაღურ ფორმას. 

საქართველოში ინტროდუცირებული სახეობებიდან ამ მხრივ პერსპექტიულია ჩრდილოეთ ამერიკის წითელი ნეკერჩხალი (), შაქრის ნეკერჩხალი (), იფანფოთოლა ნეკერჩხალი () და სხვა. აღმოსავლეთ აზიური ნეკერჩხალი „გინალა“ (), თათისებრი ნეკერჩხალი () და სხვა. ნეკერჩხალის მერქანი მკვრივი, გამძლე და მაგარია, კარგად პრიალდება. 

იყენებენ ავეჯის, სპორტის ნივთიერების, მუსიკალური საკრავებისა და სხვათა დასამზადებლად. ზოგიერთი სახეობა შეიცავს „ნეკერჩხლის შაქარს“. ფოთლებისაგან მიიღება საღებავი. თაფლოვანი მცენარეებია. ამრავლებენ თესლით, ბაღურ ჯიშებს — მყნობით. კალმები ძნელად ფესვიანდება. უხვად ივითარებს ძირკვის ამონაყარს.

## ლიტერატურა 
## სქოლიო 
კატეგორია:ნეკერჩხლისებრნი
ნელამავალნი

**ნელამავალნი** () — პატარა უხერხემლოების ტიპი, რომლებიც უახლოვდებიან ფეხსახსრიანებს. მათი სხეული მოკლეა (0,1-1,0 მმ), მკვეთრ სეგმენტაციას მოკლებული. ტიპში 300-მდე სახეობაა. 

გავრცელებული არიან ყველგან; ბინადრობენ ზღვაში, მტკნარ წყალში, ხავსსა და ნიადაგში. ხმელეთის ნელამავალნს შეუძლიათ გამოშრენ და წლობით ანაბიოზში იმყოფებოდნენ. რამდენიმე საათს უძლებენ გაცივებას –271°C-მდე და გახურებას 150&nbsp;°C-მდე.

## ლიტერატურა 
კატეგორია:უხერხემლოები
ნემატოდები

**ნემატოდები** (Nematoda), *მრგვალი ჭიები* — უმდაბლესი ჭიების კლასი Nemathelminthes-ის ქვეტიპისა. აქვთ წაგრძელებული, თითისტარისებრი ან ძაფისებრი, 80 მკმ-იდან 8 მ-მდე სიგრძის სხეული. სხეულის ღრუ სითხით არის ამოვსებული. სისხლის მიმოქცევისა და სუნთქვის ორგანოები არა აქვთ. გამომყოფი სისტემა პროტონეფრიდიული ტიპისაა. საჭმლის მომნელებელი სისტემა შედგება პირის ღრუს, საყლაპავის, ნაწლავისა და უკანა ხვრელისაგან. ნერვული სისტემა წარმოდგენილია ხახისირგვლივი რგოლით. გრძნობის ორგანოები ჯაგრებისა და დვრილების სახითაა წარმოდგენილი, ზოგს პრიმიტიული ქემო- და ფოტორეცეპტორებიც აქვთ. ნემატოდები გაყოფილსქესიანია. განაყოფიერებული კვერცხი გარეთ გამოიყოფა და გარემოში ვითარდება. ნემატოდების ზოგი ფორმა (სპირალური ტრიქინელა) ცოცხლადმშობია. ზოგი ნემატოდები (*გეოჰელმინთები*) ვითარდება შუამავალი მასპინძლის გარეშე (ადამიანის ასკარიდა). ზოგიერთის (*ბიოჰელმინთების*) განვითარებაში კი შუამავალი მასპინძელი მონაწილეობს.

ნემატოდების კლასში 500 ათასამდე სახეობაა. ფართოდ არიან განვითარებული. ზოგი მათგანი პარაზიტია, ზოგი კი თავისუფლად ბინადრობს ნიადაგსა და წყალში. საქართველოში გავრცელებული ნემატოდებიდან აღსანიშნავია ადამიანის ასკარიდა (Ascaris lumbricoides), ადამიანის ბეწვთავა (Trihocephalus trichiurus), სპირალური ტრიქინელა (Trichinella spiralis), ბავშვთა ენტერობიუსი (Enterobius vermicularis), თორმეტგოჯას ანკილოსტომა (Ancylostoma duodenale) და სხვა. ასღსანიშნავია ფრინველთა სასუნთქი გზების პარაზიტი ნემატოდები სინგამუსის გვარისა (Syngamus trachea). გვხვდება აგრეთვე ფიტონემატოდების მრავალი მავნე სახეობა - კარტოფილის ღეროს ნემატოდები, ხახვისა და ნივრის ღეროს ნემატოდები, ხორბლის ნემატოდები, ციტრუსების ნემატოდები და სხვა.

## ლიტერატურა 
* *ყურაშვილი ბ.*, უხერხემლოთა ზოოლოგია, თბ., 1973;
* Основы нематодологии, т. 1-22, М.,-Л., 1949-71;

კატეგორია:მრგვალი ჭიები
გრაკალი

**გრაკალი** — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში (დოესის ადმინისტრაციული ერთეული). 

მდებარეობს მდინარე მტკვრის მარჯვენა ნაპირზე, ზღვის დონიდან 540 მეტრზე, კასპიდან დაშორებულია 22 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 225 ადამიანი.

## ისტორია
გრაკალი პირველად ისტორიულ წყაროებში, როგორც „გარკალი“. ადგილი დასახლებული ყოფილა უძველესი ხანებიდანვე, რასაც ადასტურებს აქ მიკვლეული შუა და გვიანდელი ბრინჯაოს ხანის სამარხები. სოფელი გრაკალი დასავლეთ და აღმოსავლეთ საქართველოს დამაკავშირებელ გზაზე მდებარეობდა და უძველესი ქართული სახელმწიფოებრივი გაერთიანების წარმოქმნიდანვე, მჭიდროდ იყო დაკავშირებული ბარის საქართველოს სოციალურ-ეკონომიურ და პოლიტიკურ ცხოვრებასთან. 

ქართულ წერილობით წყაროებში გრაკალი პირველად XIII საუკუნის შუა წლებში, კერძოდ 1260 წელს, იხსენიება რკონის ღვთისმშობლის მონასტრისადმი კახა თორელის დაწერილ ანდერძში, საიდანაც ირკვევა, რომ უფრო ადრეულ ხანებშიც იგი თორელთა საძვალე მონასტრის — რკონის კუთვნილება ყოფილა. სოფელი დიდად დაზიანებულა თემურ-ლენგის შემოსევების დროს XIV საუკუნეში. პოლიტიკურ ასპარეზიდან თორელთა საგვარეულოს გაქრობისა და საქართველოს ცალკეულ სამეფო-სამთავროებად დაშლის ხანებიდან (XV-XVI საუკუნეების მიჯნა) სოფელი გრაკალი ეკუთვნის რკონის მონასტერს. იგი XVI-XVIII საუკუნეებში ამილახვართა კუთვნილებაა. გვიანდელ ფეოდალურ ხანაში, ადმინისტრაციულ-ტერიტორიული დაყოფით, სოფელი გრაკალი შედის ზემო ქართლის მემარჯვენე სადროშოში, რომელსაც ამილახვრები სარდლობდნენ. ქართლ-კახეთის სამეფოს გაუქმებისა და რუსული მმართველობის დამყარების შემდეგ, როცა XIX საუკუნის 30-იან წლებში ამილახვართა სათავადოც მოიშალა, სოფელი ტფილისის გუბერნიის გორის მაზრაში შევიდა.

გრაკალში რკინიგზის სადგურთან, სასაფლაოზე, რიყის ქვით ნაგები ეკლესიის ნანგრევებია. აქვეა დიდი ზომის ნატეხი ქვებით ნაგები მეორე დარბაზული ეკლესიის ნანგრევები (ორივე გვიანდელი შუა საუკუნეებით თარიღდება).

## იხილეთ აგრეთვე
*გრაკლის მეორე ეკლესია
*გრაკლის პირველი ეკლესია
*გრაკლის ყორღანული ველი

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

## სქოლიო
კატეგორია:კასპის მუნიციპალიტეტის სოფლები
კანცეროფობია

**კანცეროფობია** (ასევე **კარცინოფობია**) — შიში ავთვისებიანი ახალი წარმონაქმნის მიმართ (იგივე კიბოს დაავადება).

ამგვარი შიში ძირითადად წარმოიქმნება ფსიქოლოგიურ ნიადაგზე. კერძოდ, ახლობლის კიბოთი დაღუპვის ან ექიმის წინდაუხედავი დიაგნოზის დასმის შემდეგ. ამ დროს ავადმყოფმა შეიძლება დაირწმუნოს თავი, რომ ის კიბოთია დაავადებული. ამის შედეგად მას ეწყება კიბოს მიმართ პანიკური შიში, რასაც შედეგად მოჰყვება ადამიანის მდგომარეობის გაუარესება — ნერვიული შეტევები, რამაც შეიძლება ფსიქოპატია გამოიწვიოს.

* კანცეროფობია 
კატეგორია:ფობიები
ნემერტინები

** ნემერტინები** (Nemertini), უხერხემლო ცხოველების ტიპი, რომელსაც ზოგჯერ განიხილავენ როგორც უმდაბლესი ჭიების ქვეტიპს. მათი სხეული ორმხრივსიმეტრიულია, დაუნაწევრებელი, სიგრძე 10-იდან 20 სმ, ზოგჯერ 2 მ-ზე მეტსაც აღწევს. სხეუი გარედან დაფარულია ერთშრიანი წამწამიანი ეპითელიუმით, რომლის ქვეშ კან-კუნთოვანი პარკია მოთავსებული. ნემერტინების უმრავლესობა მტაცებელია, ზოგი — პარაზიტი და მოლუსკების სიმბიონტი. აქვთ გრძელი მილის მსგავსი, სხეულის შიგნით ჩაბრუნებული ხორთუმი, რომელიც თავდასხმისა და თავდაცვის საშუალებაა. აქვთ საჭმლის მომნელებელი, სისხლის მიმოქცევის, გამომყოფი და ნერვული სისტემები, გრძნობის ორგანოები. ცალსქესიანი ცხოველებია. ვითარდება პირდაპირ ან მეტამორფოზით.

ტიპში 110 გვარის 1000-მდე სახეობაა. გავრცელებული არიან ყველა ოკეანესა და ზღვაში. უმეტესად ბენთოსური ცხოველებია, მოძრაობენ კან-კუნთოვანი პარკის შეკუმშვით, ზოგი მცირე ფორმა — წამწამების რხევით. მრავალი სახეობიხ ნემერტინები თევზების საკვებია.

## ლიტერატურა 
* *ელიაშვილი ტ.,* ქსე, ტ. 7, გვ. 376, თბ., 1984

კატეგორია:უხერხემლოები
კონფორმისტი (ფილმი)

**„კონფორმისტი“** () — 1970 წლის იტალიური ფილმი, გადაღებული ბერნარდო ბერტოლუჩის მიერ, ალბერტო მორავიას ამავე სახელწოდების რომანის (1951) მიხედვით. ფილმში მთავარ როლებს ასრულებენ ჟან-ლუი ტრენტინიანი, სტეფანია სანდრელი და სხვები. ფილმი იყო იტალიური, ფრანგული და გერმანული კინოკომპანიების ერთობლივი ნამუშევარი. 

ფილმი ფაშისტური მენტალიტეტის ერთგვარი ანალიზია. მთავარი გმირი მარჩელო კლერიცი მთელს ცხოვრებას სხვების გულის მოგებას ახმარს და იტალიის ფაშისტურ პარტიაში შედის, რათა ბრბოს შეერწყას და მისი ნაწილი გახდეს. ბერტოლუჩი თავის ფილმში იყენებს 1930-იანი წლების დეკორს, რომელიც ფაშისტურ მენტალიტეტთან და ერასთან არის ასოცირებული: საშუალო კლასის საცხოვრებელ ბინებსა და მმართველი ელიტის უზარმაზარ დარბაზებს.

ფილმმა მიიღო უმაღლესი შეფასებები კინოკრიტიკოსებისგან. 1971 წელს მას საუკეთესო იტალიური ფილმის წოდება მიენიჭა. თხრობის გართულებული სტრუქტურითა და ნოვატორული კინემატოგრაფიით „კონფორმისტმა“ მნიშვნელოვანი გავლენა იქონია მსოფლიო კინემატოგრაფიის განვითარებაზე, გაუხსნა რა გზა ფსიქოლოგიური დრამების ახალ თაობას, როგორიც იყო „ნათლია“ (1972) და „აპოკალიფსი ახლა“ (1979). გარდა ამისა, ფილმს მიღებული აქვს ბერლინის საერთაშორისო კინოფესტივალის, დავიდ დი დონატელოსა და სატელიტის ჯილდოები. აგრეთვე ნომინირებული იყო ოსკარსა და ოქროს გლობუსზე. საერთო განხილვების საიტ Rotten Tomatoes-ზე ფილმის საერთო რეიტინგია 98% (53 მიმოხილვაზე დაყრდნობით).

## ლიტერატურა
* Alberto Moravia: *Der Konformist. Roman* (Originaltitel: *Il conformista*). Deutsch von Percy Eckstein und Wendla Lipsius. Wagenbach, Berlin 2009, 316 S., ISBN 978-3-8031-2620-7
* Dietrich Kuhlbrodt: *Bernardo Bertolucci*. Reihe Film 24, Hanser Verlag, München 1982, ISBN 3-446-13164-7 *(essayistische Besprechung)*
* Bernd Kiefer: *Der große Irrtum/ Der Konformist*. In: *Reclam Filmklassiker*. Philipp Reclam jun., Stuttgart 1995, ISBN 3-15-009418-6, Band 3, S. 210–213 *(allgemeine Übersichtsbesprechung)*

## რესურსები ინტერნეტში
* 
* 
* 
* 
* „კონფორმისტი“  — RAI International
* „კონფორმისტი“  — DBCult Film Institute

## სქოლიო
კატეგორია:1970 წლის ფილმები
კატეგორია:1970-იანი წლების დრამატული ფილმები
კატეგორია:1970-იანი წლების დამოუკიდებელი ფილმები
კატეგორია:ფილმები ფაშისტებზე
კატეგორია:ბერნარდო ბერტოლუჩის ფილმები
კატეგორია:იტალიური ფილმები
კატეგორია:იტალიურ რომანებზე დაფუძნებული ფილმები
კატეგორია:ალბერტო მორავიას ნამუშევრებზე დაფუნძნებული ფილმები
კატეგორია:ფრანგული ფილმები
კატეგორია:იტალიური დამოუკიდებელი ფილმები
კატეგორია:იტალიური ფილმები
კატეგორია:იტალიური დრამატული ფილმები
კატეგორია:იტალიურენოვანი ფილმები
კატეგორია:ნეო-ნუარის ჟანრის ფილმები
კატეგორია:Paramount Pictures-ის ფილმები
კატეგორია:პოლიტიკური დრამატული ფილმები
კატეგორია:გერმანული ფილმები
კატეგორია:გერმანული დამოუკიდებელი ფილმები
კატეგორია:ფრანგული დამოუკიდებელი ფილმები
დოქტორი ნოუ

**დოქტორი ნოუ** () — პირველი ფილმი ჯეიმზ ბონდის შესახებ, რომელიც გადაღებულია იენ ფლემინგის ამავე სახელწოდების რომანის მიხედვით 1962 წელს. მისი რეჟისორია ტერენს იანგი.

ამ ფილმში ბონდი, საიდუმლო დაზვერვის აგენტი, გაგზავნილია იამაიკაზე, რათა გამოიძიოს ბრიტანელი აგენტის სიკვდილის გარემოებები. გამოძიება მას მიიყვანს დოქტორ ჯულიუს ნოუსთან. ბონდი აღმოაჩენს, რომ ნოუ აპირებს ამერიკული რაკეტები და მის მიზნებს ჩაახშობს.

ფილმში ჯერ არ არის ნახსენები, რომ ბონდს გააჩნია ორმაგი ნულის სტატუსი (რაც მას აძლევს ნებისმიერი ადამიანის მოკვლის ლიცენზიას) - იგი წარმოგვიდგება, როგორც ომის ვეტერანი. თუმცა, ბონდის ფილმებისათვის დამახასიათებელი ტრადიციები ჩამოყალიბდა უკვე ამ ნამუშევარში. აღსანიშნავია ფილმის დაწყებისას ეკრანზე ბონდის გამოსვლის სცენა და გასროლა მაყურებლის მიმართულებით და სტილისტური შესავალი სიმღერის თანხლებით. დიზაინერ კენ ადამის ინიციატივით შეიქმნა უნიკალური ვიზუალური სტილი, რომელიც დღემდე ახლავს 007-ის ყველა ფილმს.

ფილმის წარმატებამ მის შემქმნელებს უბიძგა გაგრძელებებზე მუშაობა. ამასთან, ბონდის კინოში გამოჩენამ საფუძველი ჩაუყარა ე.წ. „ჯაშუშური ფილმების“ ტრადიციას და გავლენა იქონია ამ ქვეჟანრზე.

## მუსიკა 
## რესურსები ინტერნეტში
* 
* 

კატეგორია:ჯეიმზ ბონდის ფილმები
კატეგორია:ამერიკული ფილმები
კატეგორია:ბრიტანული ფილმები
კატეგორია:1962 წლის ფილმები
კატეგორია:United Artists-ის ფილმები
ნემსთევზასნაირნი

**ნემსთევზასნაირნი**, *კონალაყუჩნაირნი* () — წვრილი ძვლოვანი თევზების რიგი. აქვთ მილისებრი დინგი. ბინადრობენ მსოფლიო ოკეანის ტროპუკულ და სუბტროპიკულ წყლებში, ზოგი — ზომიერად თბლის წყლებში. რიგში 6 ოჯახია, რომელთაგან საქართველოში გვხვდება მხოლოდ ნემსთევზასებრნი (Syngnathidae). ოჯახში 50-მდე გვარია. ოჯახში შემავალი სახეობები გავრცელებულია შავ, აზოვის, კასპიის, ბალტიისა და იაპონიის ზღვებში. საქართველოს შავი ზღვის სანაპიროებში ყველგანაა. ტოფობენ გაზაფხულ-ზაფხულში. დედალი ქვირითს ყრის მამლის გამოსაჩეკ კამერაში. სარეწაო მნიშვნელობა არა აქვთ.

## ლიტერატურა 
კატეგორია:სხივფარფლიანი თევზები
კატეგორია:ნემსთევზასნაირნი
ნეკრობაქტერიოზი

**ნეკრობაქტერიოზი**, *ნეკრობაცილიოზი* — შინაური და გარეული ცხოველების ინფექციური დაავადება. უფრო მეტად ცხვარი და ირემი ზიანდება. ზოგჯერ ფარაში ყველა ბატკანი დაავადებულია. აღინიშნება როგორც საძოვრული, ისე ბაგური შენახვის დროს. იწვევს ნეკროზის ჩხირი (Bact. necrophorum), რომელიც იჭრება დაზიანებულ ქსოვილში კუჭ-ნაწლავის ტრაქტის, აგრეთვე ჭრილობის გზით, სწრაფად მრავლდება და გამოყოფილი ტოქსინით იწვევს უჯრედისა და ქსოვილის ნეკროზს. დაავადება მიმდინარეობს ქვემწვავედ ან ქრონიკულად. ინკუბაციური პერიოდი 1-3 დღე გრძელდება. ზიანდება კანი და ლორწოვანი გარსი, განსაკუთრებით ჩლიქები. აღინიშნება შესივება, ტკივილი, კოჭლობა, ტემპერატურა 40°C აღწევს. ინტოქსიკაციის შედეგად ცხოველი სუსტდება და კვდება. დიაგნოზს ადგენენ დაზიანებული კერიდან აღებული მასალის ბაქტერიოლოგიური გამოკვლევით. 
## მკურნალობა და პრევენცია
დაავადებული ცხოველი უნდა გავაცალკეოთ და ვუმკურნალოთ სადეზინფექციო ხსნარებით, სულფანილ-ამიდური პრეპარატებით, ანტიბიოტიკებით (ბიომიცინი და სხვა), დანეკროზებული ქსოვილის ამოკვეთით. ლეში უნდა დავწვათ და 30-დღიანი კარანტინი გამოვაცხადოთ, ჩავატაროთ დეზინფექცია. პროფილაქტიკის მიზნით ცხოველები უნდა ვამყოფოთ მშრალ სადგომში და მოვარიდოთ ჭაობიან საძოვარს.

## ლიტერატურა
კატეგორია:ცხოველთა დაავადებები
კატეგორია:ინფექციური დაავადებები
იანინა

**იანინა**, **იოანინა** () — ქალაქი საბერძნეთში, ეპირის ოლქში, იანინის ტბის ნაპირზე, ზღვის დონიდან 480 მ სიმაღლეზე. იანინის ნომის ადმინისტრაციული ცენტრი. 2011 წლის მდგომარეობით ქალაქის მოსახლეობა შეადგენდა 112,486 ადამიანს. 

## სქოლიო
კატეგორია:საბერძნეთის ქალაქები
იანკი

[მინი|1775 წელს ბოსტონში გამოქვეყნებული კარიკაურა, "Yankie Doodles" რომელიც დასცინოდა ქალაქის მოალყე [მილიცია|მილიციის ჯარებს]]
**იანკი** () — აშშ-ის ამერიკელთა მეტსახელი, რომელიც შეარქვეს ევროპელებმა. წარმოიშვა ნიდერლანდური სახელიდან (Yan), უებსტერის ლექსიკონის ვერსიით, ასე უწოდებდნენ კონექტიკუტის ინგლისელ კოლონისტებს ნიუ-იორკში ჩასახლებული ნიდერლანდელები. იხმარება როგორც დამამცირებელი ზედწოდება.

## ლიტერატურა 
* Beals, Carleton; ''Our Yankee Heritage: New England's Contribution to American Civilization* (1955) online
* Conforti, Joseph A. *Imagining New England: Explorations of Regional Identity from the Pilgrims to the Mid-Twentieth Century'' (2001) online

## რესურსები ინტერნეტში 
* Online Etymology Dictionary
* Wordorigins.org 

კატეგორია:ამერიკული კულტურა
კატეგორია:ეროვნული მეტსახელები
სფერული ელვა (ფილმი)

**სფერული ელვა** (1965) — მეოთხე ფილმი ჯეიმზ ბონდის შესახებ. ფილმი გადაღებულია იენ ფლემინგის ამავე სახელწოდების რომანის მიხედვით, რომელიც თავის მხრივ, კინოსცენარს ეფუძნება.

ფილმში ბონდი ეძებს ნატოს ორ ატომურ ბომბს, რომელიც მოიპარა კორპორაციამ ’’სპექტრი’’. ეს უკანასკნელი, აშანტაჟებს მსოფლიოს, რათა მას გადასცენ 100 მილიონი ფუნტი - წინააღმდეგ შემთხვევაში იგი ჰპირდება ყველას, რომ ბომბები ამოქმედებული იქნება ინგლისის ან აშშ-ს რომელიმე ქალაქში.

ფილმის ეკრანებზე გამოსვლას დიდი წარმატება ხვდა წილად. მსოფლიო მასშტაბით შემოსავალმა მისი ჩვენებებიდან შეადგინა 141,2 მილიონი დოლარი, რაც ბევრად აღემატებოდა სამივე წინა ფილმის შემოსავალს.

ფილმს გადაეცა ამერიკის კინოაკადემიის ჯილდო, სპეციალური ეფექტებისათვის და სპეციალური ვიზუალური ეფექტებისათვის. მიუხედავად კომერციული წარმატებისა, ფილმმა მწარე კრიტიკა დაიმსახურა.

## მუსიკა 
## რესურსები ინტერნეტში
* 
* 
* 
* 
* 
* ოფიციალური საიტი

კატეგორია:ჯეიმზ ბონდის ფილმები
კატეგორია:ამერიკული ფილმები
კატეგორია:ბრიტანული ფილმები
კატეგორია:1966 წლის ფილმები
კატეგორია:United Artists-ის ფილმები
კომის რესპუბლიკა

thumb|250px
**კომის რესპუბლიკა** (კომი Коми Республика) 1936 წლამდე *ზირიანების მხარე* - რუსეთის ფედერაციის სუბიექტი, ჩრდილო-დასავლეთის ფედერალური ოკრუგის შემადგენლობაშია.

დედაქალაქი — ქ. სიქტივკარი.

რესპუბლიკა ჩრდილოეთით და ჩრდილო-აღმოსავლეთით ესაზღვრება ნენთა ავტონომიური ოკრუგს, ჩრდილო-აღმოსავლეთით და აღმოსავლეთით — იამალ-ნენთა ავტონომიურ ოკრუგს, სამხრეთ-აღმოსავლეთით, სამხრეთით — ხანტა-მანსის ავტონომიურ ოკრუგს, სამხრეთით სვერდლოვსკის ოლქს, პერმის მხარეს, სამხრეთით, სამხრეთ-დასავლეთით და დასავლეთით — კიროვის ოლქს, ჩრდილო-დასავლეთით, ჩრდილოეთით არხანგელსკის ოლქს.
## ლიტერატურა 
კატეგორია:კომი
რუსეთიდან სიყვარულით

**რუსეთიდან სიყვარულით** () — მეორე ფილმი ჯეიმზ ბონდის შესახებ. ფილმი გადაღებულია იენ ფლემინგის ამავე სახელწოდების რომანის მიხედვით. მისი რეჟისორია ტერენს იანგი.

ფილმში ბონდის დავალებაა, სოციალური სახელმწიფოდან გამოიყვანოს და გადაარჩინოს რუსი აგენტი ტატიანა რომანოვა. ტატიანას გააჩნია ინფორმაცია გამშიფრავ აპარატზე „ლექტორი“, მაგრამ ჩნდება დაბრკოლება - კიდევ ერთი აგენტი, რომელიც ცდილობს, დააპირისპიროს ინგლისი და რუსეთი.

*რუსეთიდან სიყვარულით* კრიტიკოსებისა და თავად შონ კონერის მიერ ითვლება ბონდიანის ერთ-ერთ საუკეთესო ფილმად, რომელიც დიდ ინტერესს იპყრობს გამოსვლიდან 40 წლის შემდეგ. მაიკლ ჯ. უილსონის, ფილმის ამჟამინდელი თანაპროდიუსერის კომენტარი: „ჩვენ ყოველთვის ვცდილობთ, გადავიღოთ კიდევ ერთი *რუსეთიდან სიყვარულით*, მაგრამ შედეგად ვღებულობთ *ცეცხლოვან ბურთს*“.

2005 წელს ფილმი კომპიუტერულ თამაშად აქციეს, სახელწოდებით ჯეიმზ ბონდი 007: რუსეთიდან სიყვარულით. კომპანიის Electronic Arts მიერ შექმნილ ამ თამაშში შონ კონერის სპეციალურად ჩაწერილი ხმა არის გამოყენებული, ხოლო პერსონაჟები ვიზუალურად  მაქსიმალურად ახლოს არიან ორიგინალურ მხასიობებთან.

## მუსიკა 
## რესურსები ინტერნეტში 
* 
* 
* 
* 

კატეგორია:ჯეიმზ ბონდის ფილმები
კატეგორია:ამერიკული ფილმები
კატეგორია:ბრიტანული ფილმები
კატეგორია:1963 წლის ფილმები
კატეგორია:United Artists-ის ფილმები
Bodysnatchers (სიმღერა)

„**Bodysnatchers**“ — ბრიტანული ალტერნატიული როკ-ჯგუფ Radiohead-ის სიმღერა ალბომიდან *In Rainbows*. ეს სიმღერა B-მხარის სახით გამოიცა სინგლზე „House of Cards“. პრომო სინგლის სახით იგი აგრეთვე გამოვიდა აშშ-ში, მას შემდეგ რაც ალბომი სხვადასხვა ჩარტში მოხვდა.

## მიმოხილვა 
Bodysnatchers ჩაიწერა ცოცხლად, ყოველგვარი დამატებითი სტუდიური ეფექტის დადების გარეშე.

სიმღერა პირველად შესრულდა 2006 წლის 1 მაისს, ლონდონში, ტომ იორკისა და ჯონი გრინვუდის მიერ. ჯგუფმა სიმღერა პირველად დაუკრა 2006 წლის 6 მაისს, ტურის მსვლელობისას

## სიმღერების სია 
;პრომო CD-R
# House of Cards (რადიოს ვერსია) – 4:35
# Bodysnatchers – 4:01

## სქოლიო 
კატეგორია:Radiohead-ის სიმღერები
კატეგორია:2007 წლის სიმღერები
კატეგორია:2008 წლის სინგლები
ტიმოთესუბანი

**ტიმოთესუბანი** (*კიმოთესუბანი*) — სოფელი ბორჯომის მუნიციპალიტეტში (წაღვერის თემში). მდებარეობს მდინარე გუჯარეთისწყლის ხეობაში, ისტორიული თორის ცენტრში, გვირგვინას ქედის სამხრეთ კალთაზე. ზღვის დონიდან 1100 მეტრი, ბორჯომიდან სამხრეთ-აღმოსავლეთით 17 კილომეტრი, კურორტ წაღვერიდან 2 კილომეტრი. სოფელში არის დაწყებითი სკოლა, კლუბი.

ვახუშტი ბატონიშვილი ამ სოფლის შესახებ წერს: 

## დემოგრაფია
2014 წლის აღწერის მონაცემებით სოფელში ცხოვრობს 235 ადამიანი.

## ტიმოთესუბნის მონასტერი 
სოფელში დგას XII-XIII საუკუნეებში, სავარაუდოდ, შალვა ახალციხელის ხელშეწყობით აშენებული ეკლესია. სავარაუდოდ, ეკლესიის ტერიტორიაზე უნდა იყოს დაკრძალული თავად შალვა ახალციხელიც. აქვე არის მიუვალ კლდეში ნაკვეთი სახლები, რომლებიც სავარაუდოდ შუა საუკუნეებშია აგებული.

## ლიტერატურა 
## სქოლიო
კატეგორია:ბორჯომის მუნიციპალიტეტის სოფლები